
ПРЕЗ УЧЕБНАТА 2020 - 2021 ГОДИНА В УСЛОВИЯТА НА COVID-19

През предстоящата учебна година към всички отговорности се добавя още една голяма задача – да опазим здравето на децата, на работещите в училището, на семействата и на всички  около нас в условията на продължаваща пандемична ситуация, обусловена от разпространението на COVID-19. Всички заедно трябва да намерим формулата и баланса между предпазливостта и отговорността за здравето ни, от една страна, и необходимостта да учим, работим и живеем относително нормално, от друга.
I.Учебната 2020/2021 ще стартира присъствено от това   произтичат конкретни предизвикателства, пред които сме изправени на прага на новата учебна година:
1. Доколкото е възможно да направим училищата  максимално безрискова среда, като съзнаваме, че няма абсолютно безопасна среда в условията на епидемия. Това предполага всяко училище да реализира набор от мерки за намаляване рисковете от предаване на инфекцията, включително чрез създаването на нагласи за здравно и социално отговорно поведение на децата като част от възпитателната функция на образованието;
2. Да реагираме съгласно здравните правила при всеки един случай на заболял или със съмнение за COVID-19; 
3. Да имаме готовност при указания от здравните власти да превключим на обучение в електронна среда от разстояние (в т.ч. за отделни паралелки, цялото училище или всички училища в общината, областта или държавата) и съобразно решенията на областните кризисни щабове за борба с COVID-19;
4. Да осигурим условия за непрекъснатост на обучението за учениците от рисковите групи; 
5. Да осигурим допълнително (компенсаторно) обучение и подкрепа за учениците, пропуснали учебни занятия поради здравословни причини, в т. ч. и заради карантиниране;
6. Да поддържаме положителен психоклимат на работа и учене и да редуцираме ситуациите на напрежение, стрес и дезинформация;
7. Да използваме кризата като възможност за иновиции и подобряване на педагогически и организационни модели и практики, за създаване на още по-сплотени и взаимодействащи училищни и микроучилищни (класни) общности между учители, родители и ученици, за дооборудване и др.
II.Мерки за намаляване на рисковете от предаване на инфекцията

 
А. Задължителните мерки за ограничаване на рисковете от разпространение на вируса включват:
1. Спазване на общите здравни мерки. 
2. Носене на лични предпазни средства (маски или шлемове).
Носенето на маска или шлем е задължително:
· в общите закрити части на учебната сграда - преддверие, фоайета, стълбища, коридори, санитарни възли, медицински кабинет, учителска стая, библиотека,   столова (освен при хранене) – за всички ученици, учители, в т.ч. от външните за институцията лица; 
· в класните стаи и другите учебни помещения   от учителите, които преподават на ученици от повече от една паралелка/клас/етап.При учители, които преподават само в една паралелка носенето на защитна маска/шлем е по тяхно желание;
· в училищните автобуси. 
Носенето на маска или шлем в класната стая от учениците е по желание. 
Маските за учениците се осигуряват от децата, респ. техните родители. Училищата осигуряват маски в случаите, когато учениците нямат такива или не са подходящи за ползване, а за учителите -  маски или шлемове. 
3. Дезинфекция на повърхностите и проветряване. 
Ежедневно двукратно (преди началото и след приключване на смяната) влажно почистване и дезинфекция на всички критични точки – подове в училището, бюра, чинове, маси, дръжки на врати, прозорци, ключове за осветление, парапети, уреди, екрани, тоалетни, мивки, кранове и др., а при наличие на потвърден случай на COVID-19 хигиенните и дезинфекционните мероприятия трябва да се увеличат, като в зависимост от обектите варират от 4 пъти на ден до дезинфекция на всеки час.
		Учебните стаи се проветряват по време на всяко междучасие, като се обръща специално внимание на кабинетите, учителската стая, физкултурния салон,   работилниците, в които повърхностите, мишките, клавиатурите и инструментите се дезинфекцират във всяко междучасие.
Във всички санитарни помещения и тоалетни   е необходимо да се следи за изразходването и своевременното осигуряване на течен сапун или дезинфектанти, еднократни салфетки за подсушаване на ръцете, тоалетна хартия, както и регулярно изхвърляне на боклука.
На дезинфекция и почистване подлежат и училищните автобуси преди и след всеки курс.
		4.Засилена лична хигиена и условия за това:
· Осигурена е течаща топла вода и сапун във всяко санитарно помещение, както и в тоалетните за всички ученици и работещи.
· Поставени са автоматични дозатори за дезинфектант за ръце на входа на училищетов и в коридорите, а  в класните стаи са поставени дозатори ,като тяхната употреба следва да е контролирана.
· Задължително  миене на ръцете с течен сапун и топла вода след посещение на тоалетната, преди хранене, след отдих на открито/физическа култура, при кихане и кашляне. 
· Правилно използване на дезинфектант за ръце, който се нанася върху чисти ръце. 
· Елиминиране на вредни навици, свързани с докосване на лицето, носа, устата и очите.
5.Спазване от работещите в столовата   на публикуваните на интернет страницата на МЗ и БАБХ „Препоръки към бизнес операторите и работодателите от хранителния бизнес“
6.Вътрешноучилищна организация и спазване на правилата във връзка с епидемията 
· Ресорните зам. директори са лицата, отговорни за организация и спазване на правилата във връзка с епидемията. 
· Организатор стопанска дейност носи  отговорност за организация и изпълнение на задълженията от останалия персонал, в т.ч.  изготвяне на  графици за дезинфекция на клани стаи,коридори ,тоалетни ,входове,физкултурни салони .определяне на отговорни лица за дезинфекция на компютърните кабинети и други  кабинети при използването им.
· ОСД и мед.лице запознават персонала с хигиенните и дезинфекционните дейности и   с инструкциите за начина на ползване на съответните биоциди, вкл. и правилното приготвяне на дезинфекционните разтвори, за биоцидите, които не са готови за употреба. 
7.Максимално ограничаване на контактите между ученици от различни паралелки при осъществяване на заниманията по интереси.
Б. Мерки за осигуряване на дистанция между паралелките
1. Класни стаи и организация на учебния процес
· Определяне на отделни класни стаи за различните паралелки, при което учителите се местят, а не учениците. 
· Ограничаване на използване на кабинети само при липса на други възможности за осъществяване на обучението по съответния учебен предмет – напр. ИКТ кабинет, лаборатории, работилници и физкултурен салон.
· Провеждане на максимален брой часове на открито, когато метеорологичната обстановка позволява това.
· Осигуряване на физическо разстояние между масата/катедрата/бюрото на учителя и първия ред маси/чинове на учениците, в т.ч. и чрез освобождаване на първия ред маси/чинове, с цел спазване на дистанция от поне 1,5 метра по време на обучение, за учителите които работят  с повече от една паралелка.
·  Групите за целодневна организация на учебния ден са организирани от две паралелки в начален етап .Максимално използване на възможностите на класната стая за физическо разделяне на учениците от различни паралелки
· Заниманията на групите за занимания по интереси,по проект „Подкрепа за успех“,„Образование за утрешния ден“и „Равен шанс за всички“,както и консултациите с ученици да се провеждат при спазване на всички мерки и разделяне на учениците от различните класове.
2. Коридори и стълбища
· Учениците от 3 и 4 клас ползват средните стълбища
· Учениците от 2г клас –централното стълбище при вход А
· Учениците от 5 до 7 клас ползват крайните стълбища
· За достигане до компютърни кабинети 2 и 3 учениците ползват централното стълбище,като по коридора на втория етаж се движат максимално в ляво и избягват контакт с учениците от начален етап. Напускането на кабинетите става по същия ред,като класа които предстои да има час по ИТ изчаква напускането на кабинета във фоайето
· Правила за регулиране на влизането и излизането в сградата на училището, без струпване на входа и при спазване на дистанция. 
3.Входове
-влизане в сграта:
Iклас– 8,10 – 8,25 часа – вход А
II клас – 8,10 – 8,25 часа – вход Б
IIIклас- 7.50-8,05 часа-вход- А
IV клас – 7,30 – 7,45 часа – вход А
V клас-– 7,30– 7,45 часа – вход Б
VI клас-7,45-7,55  часа-вход А
VII клас – 7,45 – 7,55 часа – вход Б

Учениците, пристигнали по рано, изчакват на безопасно разстояние посочените часове.
Учениците от 1 до 4 клас по време на учебни занятия напускат сградата само с учител.
Учениците от 5 до седми клас по време на голямото междучасие напускат и се връщат в сградата от вход А - 6 и 7 клас  и ползват главните стълбища,от вход Б -5 клас и ползват крайните стълбища.
На учениците от 1 и 2 клас с изключение на 2 г клас  се забранява качване на  втори  и трети етаж.
На учениците от 3 и 4 клас се забранява слизане на първи етаж и качване на трети етаж
На учениците от 5 до 7 клас се забранява безпричинно слизане по етажите ,стриктно се спазва използване на стълбищата.За излизане от сградата през голямото междучасие ползват крайните стълбища и вход Б.
След приключване на учебни занятия учениците напускат сградата под ръководството на учителя, класен ръководител и/или преподаващ в последния за деня учебен час,както следва:
-1 клас и 2 г –вход А- учителите следят за спазване на дистанция между класовете, родителите изчакват на безопасно разстояние
-2 а,б и в клас –вход Б- учителите следят за спазване на дистанция между класовете,родителите изчакват на безопасно разстояние
-3 клас- вход А-учителите следят за спазване на дистанция между класовете,родителите изчакват на безопасно разстояние
-4 клас –вход Б- учителите следят за спазване на дистанция между класовете,родителите изчакват на безопасно разстояние
-5а;5б;5г;6а;6г;7г клас –вход А- учителите следят за спазване на дистанция между класовете
-5в;6б;6в;7а;7б;7в клас –вход Б- учителите следят за спазване на дистанция между класовете
 При ползване на някои от кабинетите  последния учебен час се ползва най-близкия вход .



4.Обедно хранене и закуски
· Безплатни закуски за учениците от 1 до 4 клас
-закуските за учениците от 1 и 2 клас се носят до класната стая от обслужващия персонал определен от ОСД
-закуските за учениците от 3 и 4 клас се получават в стола на училището от ученици определени от класния ръководител,като тези ученици са едни и същи за цялата учебна година или се сменят на учебен срок по предценка на лкласния ръководите
· обяд
Изхранването на учениците се осъществява от кетърингова фирма която отговаря на всички изисквания.
Организация:
А)Учениците от 1   клас се хранят от 12,10 до 12,30часа в стола на училището
Б)Учениците от   2 клас се хранят от 12,10 до 12,30часа в класните стаи
В)Учениците от 3 клас се хранят от 12,40 до 13,00 часа/според седмичната програма/
Г)Учениците от 4 клас се хранят от 13,05 до 13,30 часа
Д)Учениците от 5 до 7 клас  от 13,30 часа до 13,45 часа 
В стола на училището   масите  да бъдат разположени шахматно и да се спазва изискването за дистанция.
5.Учителска стая:Учителската стая да се ползва при необходимост като се спазва изискването за дистанция и носене на маски.
· Ограничаване на близката комуникация между учители и на престоя им в учителската стая.
· По-голяма част от комуникацията да  се осъществява в електронна среда (по телефон, електронна поща, платформи и др.), а при необходимост от пряка комуникация се спазват изискванията на физическа дистанция и носене на защитни маски или шлем.
· Комуникация с родителите се осъществява предимно с електронни средства, а индивидуалните срещи и консултации се провеждат по предварителна уговорка извън сградата на училището
· Провеждане на родителски срещи, събрания на Обществения съвет, общи събрания и педагогически съвети в електронна среда, а при нужда от пряка комуникация в по-голямо помещение при спазване на изискванията за физическа дистанция

6.Физкултурните салони се ползват от един клас.Максимално се използва провеждане на часовете в дворана училището.Отстоянието от класовете на двора  да не бъде по малко от 5 метра.
         7.Междучасия. Тоалетни/санитарни помещения 
· Начало на учебните занятия и голямо междучасие по различен график за класовете,  утвърден със заповед на директора.
· Голямо междучасие за ученииците от 1 до 4 клас се ползва под ръководството учителя.
· Учениците  от 5 до 7 клас ползват голямо междучасие като спазват посоките на движение и   указанията за входовете.
· В тоалетните се допускат до 5 ученика,като за това следи дежурен учител
8.Училищен двор 
· Забранява се влизането на външни лица в сградата на училището , родители  се допускат в двора на училището в близост до  съответния вход.
· При провеждане на часове по физическо възпитание и спорт ,отстоянието между класовете да е на не по малко от 5 метра
· Провеждане на повече занятия навън.
· Провеждане на занятия извън училището, когато това е възможно.
8.Библиотека 
· Използване на ресурси от училищната библиотека с предварителна заявка. 
· Да не влизат повече от двама ученици и да са на отстояние един от друг.
9.Закуски по Държавен фонд „Земеделие“
· Приемат се един път седмично.
В. Възпитателните мерки включват:
1. Провеждане на периодични разговори/беседи в рамките на 5-10 минути, съобразени с възрастовите особености на учениците, за правилата, личната отговорност и живота на всеки един от нас в условията на епидемия от COVID-19. Разговорът има за цел най-вече да напомни на учениците за спазване и съблюдаване на правилата за лична хигиена и физическа дистанция и за възпитание на отговорно поведение към себе си и към останалите. 
2. Напомняне на децата да докосват по-малко предмети в класната стая 
и в останалите помещения, както и да не споделят храни и напитки.
3. Даване на личен пример на учениците от педагогическите специалисти.

III.Правила за поведение при съмнение или случай на COVID-19 в училището

Подготвителните мерки изискват:
1. Място за изолиране на ученик или лице с грипоподобни симптоми е стая 100. 
2. Медицинското лице подпомогнато от дежурен възпитатеел  осъществява  медицински филтър за наличие на грипоподобни симптоми  и  недопускане в сградата на училището на лица във видимо нездравословно състояние.  Учителите, които влизат в първия учебен час подават  обратна информация за общото състояние на учениците.
3. Информиране на родителите за прилаганите здравни протоколи и за незабавното им  уведомяване  при възникване на съмнение за случай на COVID-19, като те трябва да осигурят вземането на ученика от училище възможно най-бързо.До пристигане на родителите:

· На ученика се поставя маска, съобразена с възрастта му.
· Ученика се изолира в стая 100
· На родителите/настойниците се припомнят процедурите, които трябва да следват – да се избягва физически контакт и да се консултират със семейния лекар на ученика (първо по телефона) за преценка на здравословното му състояние и последващи действия съобразно конкретната ситуация, вкл. необходимост от провеждане на тест за нов коронавирус.
· След като ученикът напусне помещението, се извършва щателна дезинфекция в кратък срок с биоцид с вирусоцидно действие, при спазване на изискванията за дезинфекция.
· Стриктно се спазват превантивните и ограничителните мерки.
· Ученикът се допуска отново в присъствено обучение в училище само срещу медицинска бележка от семейния лекар, че е клинично здрав и това е допустимо.

В случай на положителен резултат за COVID-19 по метода PCR на ученик
· Родителите информират директора на училището, който незабавно информира  съответната РЗИ и предоставя списък с учениците и учителите, които са били в контакт с ученика в съответствие с указанията на РЗИ.
· В зависимост  от  броя на контактните лица и разположението на класната стая,както и на участието на ученика в различни групи, мерките може да включват затваряне на една или няколко паралелки/клас или на цялото училище.
· Идентифициране на контактните лица и мерките, които да се предприемат в училището, се разпореждат от РЗИ .
· Лицата, които се поставят под задължителна карантина, се определят от съответната регионална здравна инспекция в зависимост от конкретната ситуация, но като правило под 14-дневна карантина се поставят следните лица след извършена оценка на риска и определени като близки контактни:
· Ученици от същата паралелка – като родители/настойници се инструктират за провеждане на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ. 
· Класният ръководител в начален етап на основно образование.
· Учители и друг персонал, осъществили незащитен контакт със заразеното лице: на разстояние по-малко от 2 м и за повече от 15 минути или без носене на защитна маска за лице.
· Други ученици, осъществили незащитен контакт със заразеното лице: на разстояние по-малко от 2 м и за повече от 15 минути или без носене на защитна маска за лице.
· След отстраняване на заразения ученик и съучениците му се извършва продължително проветряване, влажно почистване и крайна дезинфекция на всички повърхности,  предмети и помещенията, до които е имал контакт ученикът в последните 48 часа, след което стаята/помещенията може да се използват за учебни занятия.  
· Осигурява се психологическа подкрепа, като формата й може да варира в зависимост от конкретната ситуация.

Б. При наличие на един или повече симптоми при възрастен (повишена телесна температура, кашлица, хрема, задух, болки в гърлото, умора, мускулни болки, гадене, повръщане, диария и др.):

Първоначално поведение
· Лицето незабавно се изолира и му се предоставя маска, която да постави на лицето си, ако връщането у дома не е възможно в същия момент. 
· Избягва се физически контакт с други лица.
· При възможност използва личен транспорт за придвижване. 
· Осъществява консултация с личния си лекар за преценка на състоянието му и за последващи действия, в т.ч. и за решение дали е нужно да се направи тест.
· Директорът на училището предоставя на съответната РЗИ списък с контактните на лицето учители и ученици в съответствие с указанията на РЗИ.
· Информират се родителите на учениците, които са били в контакт с лицето.
· След като лицето напусне помещението, се извършва щателна дезинфекция в кратък срок с биоцид с вирусоцидно действие, при спазване на изискванията за дезинфекция.
· Стриктно се спазват превантивните и ограничителните мерки.
· Лицето се допуска отново на работа в училище само срещу медицинска бележка от семейния лекар, че е клинично здраво и това е допустимо.

В случай на положителен резултат за COVID-19 по метода PCR на възрастен човек
· Лицето информира директора на училището, който незабавно се свързва със съответната РЗИ, която извършва епидемиологично проучване с цел оценка на риска от разпространение на инфекцията в училището и в семейството и в зависимост от това се предприемат най-адекватните мерки за изолацията в конкретния случай.
· Директорът на училището предоставя на съответната РЗИ списък с учителите и 
учениците, които са били в контакт с лицето в съответствие с указанията на РЗИ.
· Идентифицирането на контактните лица, както и мерките, които следва да се предприемат в училището, се разпореждат от РЗИ и се предписват на директора на съответното училище. 
· В зависимост от характеристиките на сградата и броя на контактните лица мерките може да включват затваряне на една или няколко паралелки или на цялото училище.
· Лицата, които се поставят под задължителна карантина, се определят от съответната регионална здравна инспекция в зависимост от конкретната ситуация, но като правило под 14-дневна карантина се поставят лица след извършена оценка на риска и определени като високорискови контактни:
· Учениците от паралелката в начален курс, на които учителят е класен ръководител – родителите/настойниците се инструктират за провеждане на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ. 
· Учители и друг персонал, осъществили незащитен контакт със заразеното лице: на разстояние по-малко от 2 м и за повече от 15 минути или без носене на защитна маска за лице.
· Други ученици, осъществили незащитен контакт със заразеното лице на разстояние по-малко от 2 м и за повече от 15 минути или без носене на защитна маска за лице.
· Незащитеният контакт със заразеното лице трябва да е осъществен в период от два дни преди до 14-дни след появата на оплаквания, а при установен асимптомен носител на COVID-19 – от два дни преди до 14 дни след вземането на проба за изследване по метода PCR. 
· Всички контактни лица се инструктират за провеждане на наблюдение по време на домашната карантина за поява на клинични симптоми и признаци за COVID-19 и за навременно уведомяване на личните лекари и на РЗИ.
· След отстраняване на заразеното лице се извършва продължително проветряване,  влажно почистване и крайна дезинфекция на повърхностите в класните стаи, помещенията и предметите, до които е имало контакт лицето в последните 48 часа, след което класните стаи и другите помещения може да се използват за учебни занятия или други цели.
· Осигурява се психологическа подкрепа, като формата й може да варира в зависимост от конкретната ситуация.

IV.Алгоритъм за превключване към обучение в електронна среда от разстояние

Ако по решение на РЗИ няколко или всички паралелки в училището са поставени под карантина, обучението на учениците в тези паралелки продължава в електронна среда от разстояние по утвърденото седмично разписание за периода на карантината, след което се завръщат обратно в училище.
В случаите на отстраняване от работа на начален учител поради положителен резултат от  PCR тест учениците от паралелката продължават обучението си в електронна среда от разстояние по утвърденото седмично разписание със заместващ учител за периода на карантината, след което се завръщат обратно в училище
В случаите на отстраняване от работа на учител, преподаващ в повече от една паралелка, поради положителен резултат от  PCR тест, при осъществяван близък контакт на учителя с ученици от повече паралелки, учениците от всички тези паралелки преминават към ОЕСР за времето на карантината, след което се завръщат обратно в училище. При спазени изисквания за осъществена дистанция с учениците обучението на учениците продължава присъствено в училище със заместващ учител.
При обявяване от компетентните органи в населеното място, региона или страната на извънредна обстановка или в случаите на извънредни и непредвидени обстоятелства  учениците в училищата съответно на населеното място, региона или цялата страна преминават към ОЕСР за срока на извънредната обстановка или на извънредните и непредвидени обстоятелства, след което се завръщат обратно в училище.
Преминаване към обучение в електронна среда от разстояние за отделен ученик се допуска по здравословни причини в случаите, ако отсъствието му е за период до 30 дни, когато има желание, разполага с необходимите технически и технологични възможности и физическото му състояние позволява .Ученикът не подлежи на оценяване
· Формата на обучение на такъв ученик не се променя и остава дневна 
В допълнение на общо основание на такива ученици училището може да предостави консултации и обща подкрепа за преодоляване на образователни дефицити, както и психологическа подкрепа.
Към обучение в електронна среда от разстояние може да премине и отделен ученик, който е карантиниран по решение на РЗИ в резултат на положителен PCR тест на член от домакинството му. 
Задължителните мерки за плавно преминаване от присъствено обучение към обучение в електронна среда от разстояние включват:
· За осъществяване на обучението и комуникацията, като се прилага следният приоритетен ред:
· Използване на Тймс  за цялото училище
·  Прилагани и други  начини за комуникация в паралелката

· Екип за подкрепа при осъществяването на ОЕСР  в състав:
· Нели Апостолова
· Мария Койчева
· Нели Стамова
· Светлана Димитрова 
· Донка Тонева
	Правилата, се  приемат от колектива на съответното училище. 

Училищата задължително уведомяват родителите, като изпращат електронни съобщения чрез електронен дневник, електронни приложения и/или електронна поща:
· В началото на учебната година - за създадената организацията, предприетите мерки и за правилата, които следва да се спазват в училището.
· Регулярно – веднъж седмично, за епидемичната ситуация в училището.
· Извънредно - при наличие на болен ученик, учител или служител или промяна в някоя от мерките и правилата в училището.
Съобщенията по т. 3 трябва да информират родители относно броя на заболелите, от кои класове, респ. с кои класове работят, ако са учители, мерките, които са предприети и предстои да се приемат, необходимостта и сроковете за превключване на обучение в електронна среда и за възстановяване на присъствения учебен процес. Препоръчваме училищата да изготвят съобщенията с участието на психолог с оглед недопускане на излишно напрежение. Общата част може да бъде изготвена предварително с цел по-бърза реакция. 

										
 

Г. За подпомагане на преминаване от присъствено обучение към обучение в електронна среда от разстояние:

· Разработване или споделяне чрез сайта на училището на ръководства за учители, ученици, родители за ОЕСР и на ресурси: 
· Ръководства с инструкции за ползване на платформата или платформите за обучение .
· Ръководства за учители - линкове към електронните ресурси, записи на видеоуроци на учители, качени на сайта на училището, и т.н. 
· Ръководства за ученици - електронни ресурси, добри училищни практики за екипна работа и групови проекти на техни съученици, активно включване в процеса на обучение. 
· Ръководства за родители - електронни ресурси за проследяване на график, уроци с теми от учебното съдържание, обратна връзка /форум или друго.
· Ръководства за дигитализация на учебното съдържание – посочени електрони ресурси, линкове към Националната електронна библиотека с ресурси и други електронни платформи, които предоставят безплатно учебно съдържание в интерактивен и иновативен модел.


